  Майя Бывальцева 4-тӥ толсуре Алнаш ёросысь лулчеберет юртын Удмуртиын улӥсь пор калыклэн VIII ӧтчамез ортчоз. Озьы ик ужрадэ Марий Элысь, Башкириысь, Татарстанысь но Киров улосвылысь ыстэм муртъёс пыриськозы. Со сярысь элькунысь йӧскалык политикая министерстволэн пресс-службаез ивортӥз. Ӧтчамын Удмуртиын йӧскалык но вӧсьлык кусыпъёсты юнматонын пор мер огазеяськонъёслэн интызы сярысь вераськозы. Пленарной кенешон сяна, кык секциос ужалозы: «Марийское общественное движение Удмуртской Республики: образование, культура, семья» но «Традиционная религия». Ужрад коронавирус вӧлмонэз алон куронъёсъя радъяськоз, вань пыриськисьёслэн прививка пуктэмзы яке висемзы сярысь сертификатсы, яке берло 72 час ӵоже лэсьтэм ПЦР-тестсы, масказы луыны кулэ Тодэ вайытом, поръёслэн «Одо Мари Ушем» огазеяськонзы кичӧлтэмъя, 5-тӥ толсуре Ижкарын Калыкъёслэн эшъяськон юртазы Удмуртиысь лулчеберетъя йӧскалык огазеяськонъёслэн Эшъяськон ӝытсы ортчоз.  Тегъёс: Мерлык Удмуртия Алнаш поръёс  